hy hy en hy hy hy hy hy hy hy hy hy hy hy hy hy hy en hy hy hy hy hy hy hy hy en hy en en en en hy en en en en en en en hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy en en
Այս լեգենդար տեղծագործությունն իր մեջ ներառում է ռոք, փոփ, օպերային, ինչպես նար ֆոլկլորային առանձին տարրեր: Այս երգը յուրահատուկ դարձավ նաև իր տևողությամբ. այդ տարիներին երգի ընդունված տևողությունը 3 րոպեն էր, սակայն  “Bohemian Rhapsody”-ն հասնում էր 6 րոպեի: Ստեղծագործությունն այնքան հաջողված էր, որ տևողությունը չի խանգարում նրան հայտնվել ռադիոեթերում: Տարիներ անց Մեծ Բրիտանիայում “Bohemian Rhapsody”-ն անվանեցին «հազարամյակի երգ»: Երգի հիման վրա նկարահանված տեսահոլովակյը բրիտանացիների շրջանակներում անցկացված հարցման արդյունքում ճանաչվեց բոլոր ժամանակների լավագույն տեսահոլովակ:
1976թ. թողարկված “A Day at the Races” ձայնասկավառակը` նախորդի տրամաբանական շարունակությունը, երաժշտական քննադատների կողմից միանշանակ հավանության չարժանացավ: Բանն այն էր, որ խմբին մեղադրեցին “A Night at the Opera”-ի անհաջող կրկնության մեջ: Եվ իրոք, նախորդ ալբոմի ազդեցությունը նորի վրա անհերքելի էր: Բրայան Մեյը իրավիճակը բացատրեց նրանով, որ երկու ալբոմների երգերը գրվել էին միաժամանակ, պարզապես մի մասը թողարկվել է 1975թ-ին, մյուսը` 1976թ.-ին. ահա թե ինչու էին երգերն իրար նման ստացվել: Այնուամենայնիվ, “A Day at the Races” բրիտանական հիթ-շքերթներում առաջատար դիրք է զբաղեցնում, իսկ “Somebody to Love” կատարումը հիթային  է դառնում:
“A Night at the Opera”
1977թ. լույս է տեսնում  “News of the World” ձայնասկավառակը` իր երեք գլխավոր հիթերով` “We Will Rock You”, “Spread Your Wings” և “We Are the Champions”, իսկ 1978թ.-ին` թողարկվում է խմբի ամենասկանդալային “Jazz” ալբոմը, որը քննադատվում է  ավելի թեթև հնչողություն ունենալու պատճառով ու մեղադրվում  փոփ ժանրին պատկանելու մեջ:
Բացի այդ, մեծ աղմուկ է բաձրացնում “Bicycle Race” երգի տեսահոլովակը, որտեղ ցուցադրվում էին հեծանիվ քշող տասնյակ մերկ աղջիկներ: 1980թ.-ից սկսած խումբը մասամբ փոխում է իր ոճը` աստիճանաբար հեռանալով գլեմ-ռոքից, իսկ Մերկուրին հրաժարվում է իր բեմական մշտական կերպարից. կտրում է մազերը, բեղեր աճեցնում ու դադարում ելույթ ունենալ մարմինն ընդգծող տաբատներով: Հետագա 6 տարիների ընթացքում «Քուինը» մշակում ու ամրապնդում է երաժշական իր ուրույն ոճը` վերածվելով 80-ականների ռոքի խորհրդանիշի: 1980թ. լույս տեսած  “The Game” ձայնասկավառակը, որը Մերկուրիի կարծիքով լավագույնն է խմբի պատմության մեջ, համարվում է համաշխարհային ռոքի մեջ նոր փուլ բացած գործ:
Այս ալբոմի գլխավոր նորարարությունն այն էր, որ երգերի ձայնագրման մեջ սկսում է օգտագործվել մինչ այդ անտեսված սինթեզատորը: 1982թ. խմբի պատմության ամենաբեղումնավոր տարիներից էր. «Քուինը» ավելի քան 70 համերգ է տալիս Մեծ Բրիտանիայում, ԱՄՆ-ում, Եվրոպայում, Կանադայում ու Ճապոնիայում: Լույս է տեսնում  “Hot  Space” ալբոմն իր գլխավոր հիթով` “Under Pressure” երգով  (Դեյվիդ Բոուիի հետ զուգերգով):
1991թ.-ը համարվում է «Քուինի» փաստացի գոյության վերջին տարին: Մերկուրիի մահվանից առաջ (1991թ. նոյեմբերի 24) լույս է տեսնում  “Innuendo”  ձայնասկավառաը, որը ևս մի քանի հիթ է պարգևում խմբի երկրպագուներին, այդ թվում`  “I'm Going Slightly Mad”, “The Show Must Go On”, որը ընդգրկվել է 20-րդ դարի լավագույն երգերի շարքում: 1992թ. Լոնդոնի հայտնի «Ուեմբլի» ստադիոնում խմբի մյուս անդամները Մերկուրիի հիշատակին նվիրված մեծ համերգ են կազմակերպում: Համերգին մասնակցում են մի շարք հայտնի երաժիշտներ` հիմնականում Մերկուրիի ընկերներն ու նրա տաղանդը գնահատող անձիք:
Ռոք երաժշտության մասնագետները «Քուինին» դասում են հարդ-ռոք ու 70-ականներին տարածված գլեմ-ռոք խմբերի շարքին: Ի սկզբանե «Քուինը» ավանդական հարդ-ռոք խումբ էր, սակայն հնչունական բազմաթիվ փորձերի արդյունքում խումբը իրեն հատուկ եզակի ոճ ստեղծեց, որը ոչ միշտ է համապատասխանում ռոքի ընդունված «նորմերին»: Ինչպես նշել է երաժշտական քննադատ Ֆիլիպ Աուսլանդերը, «Քուինը» նույնիսկ եզրագծվում էր դասական երաժշտության ու ջազի հետ: Խմբի յուրահատուկ  հնչողությունն ապահովում էր նաև նվագախումբը, որը կարծես այցեքարտ էր դարձել «Քուինի» համար:  2007թ. “BBC” հեռուստաընկերության կողմից կազմակերպված հարցման արդյունքում «Քուինը» ճանաչվել է բոլոր ժամանակների լավագույն ռոք-խումբ:
Posted by Արվեստի Աշխարհը at 07:26
Email ThisBlogThis!Share to TwitterShare to FacebookShare to Pinterest
Newer Post Older Post Home
Subscribe to: Post Comments (Atom)
Միքելանջելո Բուոնարոտի (1475-1564թթ.)՝ իտալացի մեծն քանդակագործ, գեղանկարիչ, ճարտարապետ, պոետ և մտավորական, Վերածննդի դարաշրջանի մեծագու...
Պիեռ Օգյուստ Ռենուար «Մառլիի անտառը»
Վիկտոր Հյուգո «Փարիզի Աստվածամոր տաճարը»
«Փարիզի Աստվածամոր տաճարը» (1831) Վիկտոր Հյուգոյի հանրագիտարանն է, ֆրանսիական ռոմանտիզիմի հիմքը: Այս վեպը յուրովի պատմական է, իսկ գաղափ...
Էդուարդ Մանե (1832–1883 թթ.)՝ ֆրանսիացի հայտնի գեղանկարիչ, իմպրեսիոնիզմի հիմնադիրներից մեկը:  Ծնվել է 1832թ. հունվարի 23-ին Փարիզի...
«Անտիգոնե»՝ Սոֆոկլեսի ամենահայտնի ողբերգություններից մեկը, որն առաջին անգամ բեմադրվել է մ.թ.ա. 442թ.: Ստեղծագործության հիմքում ընկած է Թ...
Ստենդալ «Կարմիրը և սևը»
Ստենդալը պատկանում է ֆրանսիական ռեալիզմի առաջին շրջանին , ում  ստեղծագործությունը Լուսավորությանը XIX դարի ռեալի...
Լուվր՝ աշխարհի խոշորագույն ու ամենահեղինակավոր թանգարաններից մեկը , որը գտնվում է Փարիզի կենտրոնում՝ Սենա գետի ա...
Միգել դե Սերվանտես «Դոն Կիխոտ»
Միգել դե Սերվանտեսի «Դոն Կիխոտ» վեպը հանդիսանում է Արևմտյան Եվրոպայի առաջին մեծածավալ վեպը, որից, ինչպես նշում է Բելինսկին, «...սկ...
Օնորե դը Բալզակ «Շագրենի կաշին»
«Շագրենի կաշին» (1830-1831թթ.)՝ ֆրանսիական դասական ռեալիզմի հիմնադիր Օնորե դը Բալզակի ամենահայտնի վեպերից մեկը: Բալզակը պատմական վեպերի...
« Թշվառները » (1862 թ .) կյանքի խնդիրների ընդգրկումով և սոցիալական քննադատության թափով Վիկտոր Հյուգոյի ամենանշանակալից ...
Արխիվ March (1) January (3) December (1) May (1) April (5) March (2) February (3) January (17) December (2) November (4) October (12) September (9) August (5) July (7) June (19) May (22) April (14) March (12) February (18) January (22) December (3) November (34) October (28) September (55) August (19) July (43) June (25) May (49) March (13) February (9) January (1) December (9) November (14) October (7) September (1) August (67) July (10)
Simple theme. Theme images by gaffera. Powered by Blogger.